


ANUNTURI 


«+ Soroace pentru cei adormiţi. La începutul lunii iulie 
se împlinesc 6 luni de când a trecut la Domnul sora 
Lidia şi 3 ani de la adormirea surorii Silvia Roman. 
Dumnezeu să le dea odihnă veşnică! 


* Cu toţii ne-am bucurat de împreună-slujirea părin- 
telui Petru Vamyvulescu, venit la Bisericuţă chiar 
de praznicul Sf. Apostoli. La cei 77 de ani ai săi, ascul- 
tându-l şi privindu-l, ne gândim la cuvântul psalmistu- 
lui: „şi se va înălța puterea mea ca a inorogului și bă- 
trâneţile mele unse din belşug”. Să vă dea Dumnezeu 
putere, părinte Petru! 





LIBRĂRIA LOGOS ne recomandă 





IEROTHEOS 
Merope al Nafipairicpubal i 


- Psihoterapia ortodoxă | 


Calea tămăduirii după Sfinţii Părinţi „. 
i 4 i 9. 





„Lucrarea de față prezintă învăţătura Sfinţilor Părinţi 
despre tămăduirea sufletului. Se vorbeşte mult astăzi 
despre problemele psihologice. După mine, aşa-numi- 
tele probleme psihologice sunt, îndeosebi, probleme 
legate de gânduri, de întunecarea minţii şi de necură- 
ţia inimii. Inima necurată, așa cum este descrisă de 
Sfinţii Părinţi, mintea întunecată, cufundată într-un 
întuneric greu, şi gândurile întinate sunt cele care dau 
naştere tuturor aşa-numitelor probleme psihologice...” 


ŞTIRI 





* Un număr de 500 de volume de istorie, cultu- 
ră şi spiritualitate românească au fost scanate 
şi introduse în Biblioteca Digitală Eurocarpati- 
ca a Centrului Ecleziastic de Documentare „Mitropolit 
Nicolae Colan” din Sfântu Gheorghe, al Episcopiei Co- 
vasnei și Harghitei. Biblioteca Digitală Eurocarpatica a 
fost lansată sâmbătă, în cadrul Zilelor Andrei Şaguna 
organizate în eparhie în perioada 24-29 iunie. Volu- 
mele pot fi accesate online (http://eurocarpatica.ro/? 
page_id=2) de persoanele interesate de problematica 
românilor din Arcul Intracarpactic. Biblioteca include 
și o serie de publicaţii româneşti editate în perioada 
interbelică în fostele judeţe Ciuc, Odorhei şi Treiscau- 
ne, azi judeţele Covasna şi Harghita, azi aflate în păs- 
trarea Bibliotecii Academiei Române din Bucureşti. 


+ Insula Mare a Brăilei este un memorial al durerii 
pentru toată suflarea românească. Arhiepiscopul Du- 
nării de Jos a sfinţit sâmbătă, în Insula Mare a Brăilei, 
Capela Memorială „Sfinţii 40 de Mucenici din 
Sevastia”, construită pe locul unei gropi comu- 
ne unde îşi dorm somnul de veci deţinuţii poli- 
tici din lagărul de la Salcia. Ierarhul a oficiat și un 
parastas pentru deţinuţii politici închişi şi torturați în 
acel loc între 1952 şi 19064. Lagărul avea iniţial o capa- 
citate de 200 persoane, care a fost extinsă ulterior la 
aproximativ 2.000 de persoane. În primele patru luni, 
efectivele de deţinuţi politici din colonie au ajuns la 
4.000 de persoane, ceea ce însemna că jumătate din- 
tre ei erau nevoiţi să doarmă afară. Documente CNSAS 
arată că deţinuţii era loviți cu ranga de fier sau cu caz- 
maua, ţinuţi în apa îngheţată şi vara fără haine în aer 
liber, unde îi muşcau ţânţarii, erau călcaţi în copitele 
cailor sau îngropaţi de vii. (basilica.ro) 





Aşteptăm întrebările, sugestiile şi eventualele cola- 
borări pe adresa revista.maximina(Ogmail.com sau 
la tel. 0734.194.372. Mulţumim tuturor pentru 
rugăciuni şi ajutor financiar. 

+ Foaie ortodoxă pentru suflet 





SFINŢII ROMÂNI, 


cei care au lepădat 





Sa, 


exclusivismul naţional = 





Cuvânt al Părintelui Dumitru Stăniloae 





reștinismul românesc a rodit 

din sine mulţi şi minunaţi 
sfinţi, chiar dacă smerenia caracte- 
ristică poporului nostru sau alte 
împrejurări istorice nefavorabile în 
care a avut de trăit au făcut ca Bise- 
rica noastră să nu canonizeze de- 
cât un mic număr dintre ei şi 
aceasta de-abia în 1955. 


Sfinţii români au existat însă în 
mod real și au fost recunoscuţi 
ca atare de evlavia populară, 
cu toate că Biserica nu i-a canoni- 
zat formal şi nu le-a dedicat anu- 
mite zile în calendar şi de aceea 
faptele lor nu au fost lăudate prin 
imne bisericeşti închinate lor. De 
altfel, timp îndelungat sfinţii s-au 
făcut cunoscuţi ca atare prin cin- 
stirea pe care şi-au câştigat-o în 
evlavia populară. De-abia de la un 
timp încoace Biserica a început să 
purceadă și la o canonizare forma- 
lă a sfinţilor de mai târziu, confir- 
mând venerarea lor de către cer- 
curi largi ale credincioșilor. 


Toţi sfinţii sunt locali prin faptul că 
lucrează într-un anumit loc, dar 
sunt universali pentru credinţa uni- 
versală pe care o slujesc în acel loc. 
Din acest punct de vedere nu există 
sfinţi locali și universali. Toţi sunt 
locali pentru oamenii dintr-un 
anumit loc cărora le slujesc în 
cursul vieţii prin faptele şi pil- 
da lor, dar toţi sunt universali 
pentru că această pildă e vala- 
bilă pentru credincioşii de 


pretutindeni și ea se impune spre 
unitate tuturor celor care ajung, să-i 
cunoască. Toţi se umplu de Acelaşi 
Hristos care străluceşte prin fiinţa 
lor şi toţi sunt purtătorii Aceluiași 
Duh Sfânt, chiar dacă Duhul Sfânt 





Care li se comunică lor a fost comu- 
nicat de ei prin altă limbă. Limbile 
sunt diferite, dar sufletele sunt um- 
plute de Acelaşi Duh şi simt în Ace- 
lași Hristos. 


Astfel şi sfinţii români, fie că au fost 
mucenici ai dreptei credinţe în se- 
colul al IV-lea, sau în secolul al 
XVIII-lea, fie că au fost ierarhi care 
au luminat poporul cu cuvântul şi l- 
au ajutat cu fapta, fie că au fost si- 
haştri ajunşi la cea mai mare înălța- 


re a fiinţei lor în Dumnezeu, prin 
rugăciune pentru ei şi pentru cre- 
dincioșşi, au înălțat prestigiul drep- 
tei credinţe şi chipul de om care o 
trăieşte cu seriozitate la o treaptă 
care îi îndeamnă pe credincioșii de 
pretutindeni, când ajung să fie cu- 
noscuţi, să o trăiască cu cât mai 
multă convingere și să le urmeze 
pilda. 


Un sfânt, chiar dacă ridică la cel 
mai înalt grad nişte însuşiri prin 
care se remarcă un anumit popor, 
înălțimea la care se ridică îl face să 
îmbrăţişeze cu o iubire cuprinză- 
toare toţi oamenii. In sfinţi nu 
mai e nici un pic de egoism 
individual sau de exclusivism 
naţional. Prin aceasta ei sunt 
adevărate punți de înfrățire între 
oameni şi popoare. Prin sfinţi se 
adânceşte mai mult decât prin toţi 
credincioşii sobornicitatea Biseri- 
cli, chiar dacă aceasta nu înseamnă 
ștergerea deosebirilor între popoa- 
rele ce fac parte din ea. Sobornici- 
tatea se întăreşte prin ei şi din par- 
tea drepteredincioşilor din alte po- 
poare pe măsură ce ei devin cunos- 
cuţi acelora. Căci credincioşii aceia 
îşi îndreaptă rugăciunile către ei cu 
convingerea că aceşti sfinți se roagă 
lui Dumnezeu şi pentru ei, cum de 
fapt se şi întâmplă. De aceea ar fi 
bine ca diferitele Biserici orto- 
doxe să-şi însuşească prin acte 
oficiale, cunoscute popoarelor 
lor, canonizările de sfinţi făcu- 
te de fiecare Biserică soră, pen- 


tru a contribui cât mai mult la unirea 
popoarelor lor în evlavia închinată 
reciproc sfinţilor lor. 


E bine ca credincioşii Bisericii 
din orice loc să aibă cunoştinţă 
de sfinţii de pretutindeni, pentru 
că fiecare sfânt aduce prin faptele lui 
săvârşite în alte împrejurări model 
de fapte pentru orice fel de împreju- 
rări din viaţa lor. Căci faptele sfinți- 
lor şi vieţuirea lor străluminată de 
prezenţa lui Dumnezeu în ei depă- 
șesc determinările locale, ridicându- 
se la ceea ce poate fi model şi întări- 


re pentru credincioșii din orice loc. 
De aceea ar fi recomandabil ca vieţi- 
le sfinţilor din orice neam să fie fă- 
cute cunoscute prin traduceri în lim- 
bile tuturor celorlalte popoare orto- 
doxe. S-ar face prin aceasta ceea ce s 
-a făcut în secolele mai vechi ale Bi- 
sericii, ajungându-se la universaliza- 
rea şi unificarea evlaviei tuturor po- 
poarelor ortodoxe în jurul tuturor 
sfinţilor. Ar fi un mod practic prin 
care Biserica ar contribui la cât mai 
marea înfrățire a popoarelor din sâ- 
nul ei. 





După ce în secolul al XIX-lea s-a su- 
bliniat cu putere, în cadrul Bisericii 
Ortodoxe, conştiinţa naţională a po- 
poarelor, socotim că timpul nostru 
cere o subliniere a faptului unităţii 
lor ca popoare conștiente de 
ele, dar unite în valorile care le 
sunt comune, şi în primul rând în 
conştiinţa că trăiesc în aceeaşi cre- 
dinţă în Dumnezeu lucrător mai ales 
prin Tainele (Sfinte) şi prin sfinţii 
lor. 

SFINŢI ORTODOCȘI 
din toate neamurile 





„În totpământul a ieşit vestirea 
lor şi la margimile lumii cuvintele 
lor.” (Ps. 18, 4) 


De mare trebuinţă ne este să avem cât mai mulţi prieteni, oameni ai lui Dumnezeu, care să 
ne ajute cu rugăciunile şi pilda lor, dar şi pe care să îi descoperim apropiaţi şi dragi inimilor 
noastre, prin asemănările puse de Făcătorul nostru între un om şi celălalt. Indemnaţi fiind 
de atâtea ori măcar să citim numele sfinţilor, ne-am gândit că ar fi de folos şi numai enume- 
rarea câtorva, proveniţi din mai multe neamuri ortodoxe (sau care la început au avut dreap- 
ta credinţă). Lista ne este deschisă tuturor spre a (re)descoperi chipuri minunate. 


BISERICA RUSIEI Sf. Serghie de Radonej (1392) 


Sf. Andrei Rubliov (1430) 

Sf. Vasile cel Blajin (sec. XV-XVI) 

Sf. Xenia din Sankt Petersburg (sec. XVIII-XIX) 
Sf. Serafim de Sarov (11833) 

Stareţii Optinei 

Sf. loan de Kronstadt (11908) 

Sf. Siluan Athonitul (1938) 


Potrivit tradiţiei, Sfântul Andrei cel Întâi Chemat, în 
timp ce propovăduia Evanghelia, s-a oprit pe dealurile 
Kievului ca să binecuvânteze viitorul oraş. Însă Sfântul 
Fotie, Patriarhul Constantinopolului (858-861, 878-886) 
este cel care a iniţiat o campanie misionară de amploare 
în rândul slavilor. Imperiul Rusiei Kievene (în zilele 
noastre Ucraina, Belarus şi Rusia) a fost binecuvântat Sf. Matroana din Moscova (1952) 

prin activitatea Sfinţilor Chiril şi Metodie, cei Intocmai Sf. loan Maximovici (1966) 

cu Apostolii, luminătorii slavilor. În 954, Prinţesa Olga a Norul de noi mucenici şi mărturisitori din perioada co- 
Kievului s-a botezat, iar aceasta a deschis calea pentru  munistă 

ceea ce a fost numit "cel mai mare eveniment din viaţa 
bisericii ucrainene şi ruse", botezul cneazului Vladimir şi 
Botezul rușilor din anul 988. Atunci a luat naştere Bise- 
rica Ortodoxă Rusă. 


BISERICA UCRAINEI 


Împreună fiind cu cea a Rusiei de la naşterea sa, biserica 
Iată câţiva sfinţi care au lucrat spre mântuirea poporului ucraineană îi are ca principali mijlocitori pe: 


TUS: 
Sf. Antonie şi Teodosie de la Pecerska (sec. XI), dimpre- 





„Săracul” ALEXANDRU 


cel bogat 





De ziua Bisericuţei, în 26 iunie, am primit vestea că a tre- 
cut la Domnul Alexandru Antoci, cel pe care îl ştim de ani 
de zile, purtat spre Sf. Impaârtăşanie de un frate sau altul, 
în scaunul său cu rotile. Dar iată că pr. Bogdan, cel care l- 
a ajutat în suferinţa sa o bucată de vreme, a descoperit 
un pic vălul care acoperă taina crucii şi vieţii lui Alexan- 
dru. Reproducem mai jos cuvântul ţinut la înmormânta- 


rea sa. 


|): acum începe adevărata viaţă 
pentru Alexandru, noi rămâ- 
nând în moartea zilnică a păcatului, 
a uitării de Dumnezeu, a unei iubiri 
invalide, mult mai invalide decât a 
fost Alexandru. Dumnezeu a în- 
găduit să-l facă Hristosul nea- 
mului său. Ce a făcut el prin nepu- 
tinţa lui, Dumnezeu a rânduit să fie 
mult mai mult decât fac alţii prin 
putinţa lor. 


Parafrazând cuvintele Părintelui 
Arsenie Boca: „Acolo unde mă voi 
duce, vă voi ajuta mai mult”, la fel şi 
Alexandru, mai mult poate să ne 
ajute de acolo din Cer. Sunt vremuri 
grele, în care săvârşim poate prea 
multe înmormântări, una după alta 
şi în care vedem atâta necredinţă în 
popor şi ca reflexie a propriei noas- 
tre necredinţe, ca preoţi. Cu mâhni- 
re, dar în inerția slujbei, spunem: 
„Cu duhurile drepţilor...” şi „Cu sfin- 
ţii odihneşte...”, dar ei n-au avut 
nicio treabă cu Dumnezeu şi cu sfin- 
ţii. O spunem, căci aşa e rânduiala și 
nădăjduim pentru cei răposaţi. Dar 
Alexandru e deja cu duhurile drepţi- 
lor, se odihneşte cu sfinţii... Şi 
care sfinţi? Cu sfinţii mari muce- 
Nici! 


Am fost printre puţinii asistenţi ai 
lui Alexandru. Mă bucur că Dumne- 
zeu mi-a dat privilegiul să ating și eu 
crucea lui. Și nu a fost o cruce uşoa- 
ră. Mai mult pentru el, căci ştia foar- 
te bine ce înseamnă pentru cei din 
jurul lui această cruce şi nu cerea 


mai mult. Doar atât zicea, precum 
paraliticul de la lacul Vitezda: Nu 
am om, nu am asistent, mi-e greu. 
Dacă tu pleci, nu o să mai am asis- 
tent. Găseşte-mi om care să mă îm- 
pingă în Vitezda micilor bucurii ale 
acestei lumi, pe care noi nu le bă- 
găm în seamă. 


Îmi vine în gând săracul Lazăr, care 
a rămas cu numele, iar bogatul ne- 
milostiv a rămas cu anonimatul. 
Noi, bogaţii nemilostivi ai acestei 
lumi, ne-am desfătat şi am fost 
„bugăţi” (cum se zice la mine în zonă 
— adică peste măsură de desfătaţi) 
de bucuriile acestei vieţi. Alexandru 
n-a avut parte decât de câteva firmi- 
turi. Acum însă, Alexandru nu mai 
are nevoie de om, pentru că va fi 
slujit de îngeri, la masă cu sfinţii 
mucenici. 


Cât am fost cu Alexandru, mă sim- 
țeam foarte bucuros. Noi spunem: 
Vai, săracul! Cât a fost de nenoro- 
cit! Bine că a scăpat! Vai de noi! Că 
s-a mai dus un pretext pentru care 
Dumnezeu să mai dea binele pe pă- 
mânt. 


Fără nicio reţinere, în momente de 
cumpănă, chemaţi-l şi pe Ale- 
xandru în ajutor. Să ştiţi că o să 
vă ajute. Cred aceasta! Se vede pe 
chipul lui că deja este în sânurile lui 
Avraam. 


In tradiţia ortodoxă se vorbeşte de 
24 de vămi. Alexandru nu are nevo- 
ie, căci el avea deja viza încă de pe 

pământ. Când i-am spus: Spune şi 
tu un cuvânt acolo, când o să fii în 
Rai. Şi mi-a spus foarte serios, cu 
sufletul lui de copil: Măi, o să-ți dau 
de lucru şi pe acolo! 


Te trimitem, Alexandrule, ca pe cea 
mai curată epistolă a noastră, din 
care să nu ștergi numele noastre din 
inima ta şi să te înfățișezi înaintea 
lui Hristos, rugându-te pentru noi. 
Invredniceşte-mă şi pe mine, care 
voi spune când te voi vedea în slavă: 
Mai bine rămâneam cu Alexandru. 
Cel mai bun lucru pe care l-am făcut 
în viaţa mea a fost să fiu lângă el. 
Dar nu a fost ușor. Dacă nu aveam 
îndemnul duhovnicului, nu cred că 
aveam puterea şi curajul. Mă bucur. 
Pot spune că şi preoţia o datorez lui. 
E una dintre binecuvântările pe care 
mi le-a dat Dumnezeu. 


Îl rog pe Alexandru: învredniceşte- 
mă şi pe mine măcar ultima slugă 
din casa ta să fiu, unde vei fi cu 
sfinții mari mucenici şi pătimitori! 
Amin! 

vinovată pentru că o folosim 
noi în mod greșit, pentru că am 
lăsat-o să ne conducă. Relaţiile inter 
-umane s-au deteriorat într-un mod 
dezastruos, preferându-se comuni- 
care în mediul virtual, decât statul 
pe bancă în faţa casei, la poveşti. 
Până anul acest am lucrat în mediul 
rural și pot spune că am observat un 
regres în ceea ce priveşte satul şi 
implicit comunitatea. Până în urmă 
cu 7-8 ani am recunoscut în copii 
imaginea copilului de la sat, care 
știa să îmbine armonios munca în 
grădină și creşterea animalelor cu 
învățatul. Şi aveau nişte rezultate 
extraordinare. Doar că moderniza- 
rea satului l-a ciobit foarte mult, iar 
mini-casele de vacanţă pe care şi le- 
au creat din propriile gospodării i- 
au cam înstrăinat şi pe copii, pentru 
că ei stau foarte mult timp — părinţii 
fiind plecaţi la serviciu, fie aici, fie în 
străinătate. Când se întorc acasă nu 
mai au răbdare să vorbească cu ei, 
preferă să-i lase la televizor sau in- 
ternet, căci sunt cuminţi şi îşi văd şi 
ei de treabă sau sunt şi ei pe alte 
device-uri. Şi noi am contribuit la 
acest regres, noi, ca dascăli, părinţii, 
vecinii, toţi împreună. Orice copil 
căruia nu i se oferă o activitate, o 
sarcină, îşi găseşte el de lucru, doar 
că îşi găseşte în detrimentul lui. Da- 
că e ceva de făcut? Cred că e nevoie 
de implicarea copiilor în activi- 
tăţi extra, în oferirea de sarcini 
pe care ei să le îndeplinească, 
de a-i face să se simtă utili, im- 
portanţi, necesari. 


Mai merită să fii dascăl sau pande- 
mia vi-a clătinat entuziasmul cu 
care aţi pornit în profesie? 


Lavinia: Categoric da. Energie gă- 
sești mereu, dacă crezi în ceea ce 
faci. Pot spune că tot ceea ce am tră- 
it în ultimul an mi-a sporit entuzias- 
mul, pentru că Dumnezeu mi-a 


că nu-s sălbatici. 
>  Schimbaţi-le des ocupaţia, “A 
jucați-vă cu ei, căci între copiiă 


veninul amărăciunii 
voastre în. sufletul 
i: ga Sud „copiilor, că- păcat 


SU 











dat  pute- 

"Fie-vă dragi copiii, jrea să 

purtați- vă cu ei blând, a merg mai 
învățaţi-i ce e de folos, | departe. 
fiţi drepți şi-ţi vedea | Daniela: 


- 1 Da, mai me- 
rită să fii 


] profesor! 
1 Chiar Şi 

trebuie să fii şi tu copil. "1 pentru 
Nu vă vărsați | acel un 


1 singur elev 
Idintr-o  ge- 
ineraţie pe 
care, ca şi 
profesor, l-ai 


a boia, 


schimbat în bine! 


Ana: O întrebare grea... Dacă îţi 
sunt dragi copiii şi dacă ai înţeles că 
dascălul este asemenea unei 
lumânări care „se stinge încet, 
luminând copiii altor mame” 
atunci îndrăznesc să spun că da.... 
mai merită să fii profesor. J.J. Ro- 
usseau spunea că „a ţine în palme 
sufletul unui copil este un dar di- 

n”. Profesia de dascăl implică sa- 
crificii, dar bucuria din ochii copiilor 
şi dragostea cu care ne învăluie răs- 
plătesc aceste eforturi. Entuziasmul 
cu care am pornit în profesie mi-a 
fost clătinat, dar nu atât de pande- 
mie, cât de lipsa de implicare a fa- 
miliei în educaţia copiilor. Multe 
familii înţeleg că oferind copiilor tot 
ce îşi doresc se achită de datoriile pe 
care le au faţă de aceștia. Ori, dacă 
nu-i oferi unui copil dragoste, îi ră- 
mâi dator cu ceea ce este mai impor- 
tanit. 


Vasilica: Da, merită. Pandemia a 
diminuat calitatea învăţămân- 
tului, dar nu scopul lui. 


Iustina: Nu m-am gândit niciodată 
să renunţ la meseria de dascăl nu- 
mai pentru că am întâmpinat greu- 
tăți. Și am întâmpinat foarte multe 
greutăţi de-a lungul anilor. Cred că 








meseria aceasta e una în care inves- 
tim foarte mult în om, iar asta nu e 
chiar de lepădat. De aceea trebuie 
să conştientizăm că e o datorie 
pe care o avem înaintea lui 
Dumnezeu de a-i creşte pe co- 
pii, de a-i educa frumos, creşti- 
neşte, ajutându-i să devină OA- 
MENI. E ca şi cum un bucătar ar 
descoperi că reţetele lui nu sunt pe 
placul tuturor şi ar renunţa la bucă- 
tărie. Ar fi greşit să facă asta, nu? 
Probabil că trebuie să-şi reinterpre- 
teze reţeta, să o regândească şi să 
introducă ingrediente care să redea 
gustul plăcut. Cam aşa este şi cu 
școala... 


Vă mulțumim! 


PS: Iată ce ne-a mai mărturisit 
Ana, una dintre dăscăliţe: 


În toamnă, frământată de neliniști 
în faţa începutului de an școlar, am 
citit într-o carte a Sfântului Nectarie 
că punctul de plecare al peda- 
gogiei este rugăciunea. Erau 
acolo aceste două rugăciuni şi consi- 
der că fiecare dascăl le poate rosti la 
începutul fiecărei zile de școală. 


„Maica Domnului, ajută-mă, lumi- 
nează-mă, povățuieşte-mă cum să 
le vorbesc copiilor. Să nu le spun 
ceva greşit sau ei să mă înțeleagă 
greşit. Tu mă vei îndruma, îmi vei 
deschide mintea, cum să le vorbesc 
copiilor.” 


„Sfinte Nectarie, ştii că acum sunt 
dascăl. Ajută-mă, aşa cum ştii tu. 
Luminează-mă, ajută-mă, deschide 
-mi mintea ca să le vorbesc copiilor, 
să mă înţeleagă ca să nu spun ni- 
mic greşit, încât să fie păgubiţi şi să 
fiu şi eu păgubit. Ascultă-mi rugă- 
ciunea.” 

ună cu şirul lung de ucenici din această mănăstire, care 
s-au nevoit în toate veacurile 

Sf. lov de la Poceeav (11651) 

Sf. Dimitrie al Rostovului (11709) 

Sf. Kukșa din Odessa (11964) 


BISERICA GRECIEI 


Biserica Ortodoxă Greacă își are rădăcinile, înapoi în 
timp, în propovăduirile Sfântului Pavel care a fost pri- 
mul care a propovăduit creştinismul în Grecia. EI a stat 
o vreme, răspândind Evanghelia, la Atena, Filipi, Tesa- 
lonik, Veroia, Corint şi Creta. 


Mulțimea sfinţilor care au origine greacă este atât de 
mare încât vom da mai Jos doar câteva nume de mari de 
teologi, mărturisitori şi nevoitori: 


Sf. Grigorie Palama (1359) 

Sf. Nicolae Cabasila (11391) 

Sf. Cosma Etolul (1779) 

Sf. Nicodim Aghioritul (1809) 

Sf. Atanasie din Paros (11813) 

Cuviosul Iosif Isihastul (1959) 

Cuviosul Porfirie Kapsokalivitul (11991) 
Cuviosul Iacov (Tsalikis) din Evia (1991) 
Cuviosul Paisie Aghioritul (11994) 


BISERICA SERBIEI 


La scurt timp după ce au ajuns în Balcani, triburile sâr- 
be au fost botezate de misionarii creştini şi astfel sârbii 
au devenit creştini ortodocși. Înscăunarea Sfântului 
Sava ca arhiepiscop primat (întâistătător) al unei Bise- 
rici sârbe autocefale în 1219 a consolidat şi mai mult 
loialitatea diferitelor cnezate/principate sârbești faţă de 
Constantinopol şi solidaritatea acestora cu Răsăritul 
creştin. 


După cucerirea de către turcii otomani a celui mai pu- 
ternic principat sârbesc în 1459, cea mai mare parte a 
teritoriului Serbiei de astăzi a devenit paşalâc turcesc 
(provincie). S-a eliberat de sub stăpânirea străină în 
1830. lată câţiva sfinţi care nu au lăsat să moară Orto- 
doxia în aceste locuri: 


Sf. Cneaz loan Vladimir (1014) 
Sf. Cneaz Lazăr (11389) 

Sf. Vasile de Ostrog (1671) 

Sf. Petru de Cetinje (*1830) 

Sf. Nicolae Velimirovici (11956) 
Sf. Iustin Popovici (*1979) 


BISERICA GEORGIEI 


Conform tradiţiei, Apostolul Andrei, cel Întâi Chemat a 
propovăduit creştinismul în Georgia în primul secol al 
erei creştine. Tradiţia mai spune că el a venit aici du- 
când cu el Icoana Maicii Domnului cea nefăcută de mâ- 
nă omenească. Această tradiţie a contribuit la marea 
evlavie a poporului georgian pentru Maica Domnului. 
În plus, tradiţia mai aminteşte şi de propovăduirea al- 
tor apostoli în Georgia, între care Simon Canaaneul, 
Matei, Toma si Tadeu. 


Partea mai cunoscută a istoriei creştinismului în Geor- 
gia începe după anul 303, odată cu lucrarea misionară a 
Sfintei Nina din Cappadocia. Până în anul 317, mărturi- 





sirea ei a ajuns la stăpânitorii regatelor de răsărit şi de 
apus ale Georgiei, astfel încât Regele Miriam II al Iviriei 
(din Georgia de Răsărit) şi Regina Nana a Georgiei de 
Apus au adoptat creştinismul ca religie de stat. Creșşti- 
narea Georgiei a avansat apoi de-a lungul secolelor ur- 
mătoare. 


Sf. loan de la Zedazeni (sec. VI) 
Sf. David din Gareji (sec. VI) 
Sf. Shio (sec. VII) 

Sf. Gavriil Georgianul (1995) 


BISERICA BULGARIEI 


Bazele creștinismului au fost puse în timpul primului 
imperiu bulgar, sub conducerea lui Boris I, la mijlocul 
secolului al IX-lea. Ridicarea Imperiului Bulgar a deter- 
minat autocefalia Bisericii ortodoxe bulgare, în 919, 
devenind astfel prima nouă patriarhie care s-a alăturat 
pentarhiei iniţiale. Biserica ortodoxă bulgară este cea 
mai veche dintre bisericile slave ortodoxe şi a avut o 
influenţă considerabilă asupra lumii slave ortodoxe, 
datorită bogatei activităţii literare și culturale din Evul 
Mediu, precum şi datorită invenţiei alfabetului chirilic 
în Bulgaria. 


Sf. Clement al Ohridei (sec. IX) 

Sf. Naum al Ohridei (910) 

Sf. loan de Rila (1946) 

Sf. Cuvios Ioan Cucuzel, imnograf al Marii Lavre de la 
Muntele Athos (11360) 

Sf. Eftimie de Târnovo (11402) 


Pe lângă sfinții popoarelor care s-au născut şi au ră- 
mas în dreapta credinţă, nu putem să-i lăsăm deopar- 
te nici pe cei care au trăit în primul mileniu, în 


APUSUL EUROPEI. 


Italia: Sf. Ambrozie de Milan, Sf. Benedict de Nursia, 
Sf. Celestin, Sf. Martin Mărturisitorul, Sf. Felix, Sf. Gri- 
gorie cel Mare, Sf. Leon cel Mare 

Germania: Sf. Bonifatie 

Franța: Sf. Remigius, Sf. Genevieva, Sf. Irineu de Lyon, 
Sf. Martin de Tours 

Anglia: Sf. Alban, Sf. Cuthbert 

Irlanda: Sf. Patrick, Sf. Columba, Sf. Kevin, Sf. Brigit 
Spania: Sf. Ildefons de Toledo, Sf. Isidor de Sevilla, Sf. 
Osie de Cordoba 

Țările Nordice: Sf. Oscar, Sf. Olav 

Dacă, în urmă cu ceva timp, am publicat în Maximina Junior părerile copiilor 
despre şcoală în perioada de pandemie, acum, la sfârşit de an școlar, ne-am gân- 
dit să dăm prilejul câtorva dintre dascălii noștri să ne spună cum au trecut prin 


această încercare. 


Ce provocări a adus anul acesta de 
pandemie în postura de dascăl? 


Lavinia: Cu toţii am trăit în ultimul 
an, ceva ce nu ne-am fi putut vreo- 
dată imagina că vom trăi. Școala on- 
line a venit la pachet cu toate celelal- 
te restricții. Elevi şi profesori, 
deopotrivă, am fost nevoiţi să 
ne adaptăm ...şinua fost deloc 
uşor, pentru că tehnologia nu poate 
suplini întotdeauna eficient relaţia 
direct cu elevul. De multe ori am 
simţit în timpul orelor online că me- 
sajul meu nu ajunge la urechile ele- 
vilor, că între noi stă altceva sau al- 
tcineva care le distrage atenţia: un 
joc pe telefon, de cele mai multe ori 
(după cum mi-au mărturisit chiar 
el). 


Daniela: Înaintea pandemiei intra- 
sem toţi într-o „normalitate, 
„plictiseală” a profesiei. Școala onli- 
ne parcă ne-a trezit din letargie, 
a trebuit să învăţăm utilizarea plat- 
formelor educaţionale, tehnici noi de 
predare a cunoștințelor, de manage- 
ment al clasei de elevi, de evaluare, 
totul din faţa ecranelor calculatoare- 
lor. Am fost nevoiţi să fim mai curi- 
oşi, creativi, mai răbdători. 


Ana: Marea provocare adusă de 
această pandemie a fost aceea de a 
regândi modul de predare. Noi, 
dascălii, am fost puşi în faţa unei 
situaţii fără precedent, aceea de a 
preda fără a interacţiona fizic cu ele- 
vii. Începutul a fost greu, mai ales pe 
fondul acelei perioade de tulburare, 
nelinişte şi incertitudine. Însă, cu 
ajutorul lui Dumnezeu, ne-am adap- 
tat situaţiei şi am căutat metode cât 
mai variate pentru a ajunge la min- 
tea, dar mai ales la inima copiilor. O 


altă provocare a fost aceea de a ne 
întoarce la şcoală, dar de a fi , din 
nou, restricţionaţi în ceea ce priveşte 
interacţiunea: păstrarea unei anumi- 
te distanţe față de elevi, purtarea 
măştii... Ori, a merge la școală nu 
înseamnă doar a sta în bancă Și a 
scrie lecţia în caiet. Învăţarea se pro- 
duce într-o atmosferă caldă în care o 
îmbrăţişare, o mână pusă pe umărul 
unui elev sau un zâmbet sunt 
„ingrediente” esenţiale. 


Vasilica: Cele mai mari provocări 
pe care le-a adus anul acesta în şcoa- 
lă a fost distanţa dintre noi; chiar 
dacă ne vedeam şi ne auzeam zilnic, 
totul era impersonal şi rece. 
Alte provocări au fost: lipsa semna- 
lului la internet și lipsa responsabili- 
tății unor părinţi de a-şi pune copiii 
să participe la ore de acasă. 


Iustina: Atunci când am ales să fiu 
dascăl, mi-am propus să nu uit ni- 
ciodată că în faţa ochilor mei, atunci 
când intru în clasă, am, înainte de 
toate, nişte copii. Copii cu suferinţe, 
complexe, emoţii, cu bucurii, împli- 
niri, eşecuri, un amalgam întreg de 
stări sufleteşti. A fi dascăl nu în- 
seamnă doar să transmiţi un volum 
de informaţii, potrivit disciplinei pe 
care o predai, ci înseamnă să fii pe 
alocuri mamă sau tată, să fi psiholog, 
să fii de toate pentru toţi. Nu o dată 
mi s-a întâmplat, poate și datorită 
disciplinei pe care o predau -— limba 
şi literatura română -— să întâlnesc 
copii puternic impresionați de un 
text literar și care, pur şi simplu 
plâng la oră, pentru că îşi amintesc 
de o situaţie pe care au trăit-o ei, 
pentru că sunt foarte emotivi. Clar, 
situaţia aceasta trebuie gestionată, 
discutată, încurajată şi mângâiată. 


lar mângâierea suferinţei unui copil 
nu se face doar prin cuvânt. Se face 
şi printr-un zâmbet, prin strângerea 
mâinii, prin ştergerea unei lacrimi 
de pe obraz. Deci aș putea spune că 
provocarea cea mai mare pe ca- 
re eu am avut-o în acest an de pan- 
demie a fost tocmai gestionarea 
stărilor sufleteşti pe care le-am 
întâlnit la copii. Nu neg că mi-a 
fost greu şi să transmit informaţiile 
disciplinei, pentru că a trebuit să 
schimb tactica 180 grade pentru a 
ajunge informaţia cât mai uşor la ei, 
cât mai pe înţeles. Dar cel mai greu 
mi-a fost să gestionez stările lor su- 
fleteşti. La început totul a părut ca o 
joacă, a fost interesant, intrăm zilnic 
online, facem power-pointuri, tran- 
smitem filmuleţe, etc. Până când au 
început să realizeze că ei sunt tot 
singuri acasă şi că nu se întorc la 
școală. Și atunci au fost situaţii în 
care copiii plângeau la ore, nu mai 
voiau aşa, ci să se întoarcă în clasă, 
să fim împreună, lucru care a fost cel 
mai greu de gestionat. A trebuit să 
recurg la sfaturi, cuvinte peste cuvin- 
te. 


Există şi lucruri bune, de care v-aţi 
bucurat sau pe care le-aţi descoperit 
în relația cu elevii, în noul context? 


Lavinia: În fiecare dimineaţă, m- 
am bucurat de zâmbetele elevi- 
lor mei de gimnaziu şi de liceu, de 
entuziasmul unora dintre ei, chiar 
dacă ne aflam la distanţe mari. Noua 
realitate în care ne-am trezit, aseme- 
nea personajelor lui Kafka, a presu- 
pus un efort suplimentar pe care 
unii au fost dispuşi să îl facă. Am 
încercat să păstrez anumite elemente 








din modul obişnuit de predare, pen- 
tru a crea un anumit echilibru între 
ceea ce am fost şi ceea ce am devenit, 
parca peste noapte, fără voia noastră: 
captivi în propriile noastre case. În 
sensul acesta, pentru a mă apropia 
de atmosfera din sala de clasă, mi- 
am cumpărat chiar o tablă magnetică 
pentru a-mi face orele cât mai temei- 
nic. 


Daniela: DA! Am descoperit faptul 
că şcoala înseamnă de fapt com- 
uniune între oameni, mai mult 
decât transmitere şi acumulare de 
cunoştinţe! Bucuria pe care am văzut 
-o pe feţele copiilor, modul lor de a 
se înțelege mai bine unii pe alţii când 
s-au reîntâlnit din nou la școală ne-a 
pus puţin pe gânduri pe noi, profeso- 
rii lor. În timpul orelor de curs (fie 
online, fie faţă-în-faţă) am învăţat să 
ne „jucăm” mai mult, să învăţăm 
mult mai multe metode noi de preda- 
re, să „inventăm” unele noi, pentru 
că elevii din zilele noastre sunt 
FOARTE diferiţi de cei din trecut 
(cum eram noi, spre exemplu). În 
perioada școlii online am luat contact 
şi cu mediul în care ei învaţă, am în- 
ceput să fim mai înțelegători cu unii 
dintre ei care nu aveau condiţii prea 
bune de participare la ore şi învăţare. 
Ca profesori, am învăţat să ne ra- 
portăm altfel la elevi. 


Ana: Da, am constatat că elevii au 
capacitatea de a se adapta repe- 
de unei situaţii noi, de a lua lucru- 
rile așa cum vin, fără a se plânge şi 
fără a se problematiza atât de mult 
cum 0 facem noi, adulţii. Ei au înţe- 
les că „totul va fi bine”, nu şi-au 
pierdut nicio clipă nădejdea. 


Vasilica: Chiar dacă ne-a fost greu, 
ne-am apropiat unii de alţii mai 
mult, iar când am început fizic să 
mergem la şcoală, am apreciat mult 
mai mult acest dar. Cu elevii mai 
mari a fost mai ușor în perioada on- 
line deoarece ei sunt deja mai maturi 
și sunt obişnuiţi să folosească tehno- 
logia. 


Iustina: Un lucru bun pe care l-am 
remarcat în această perioadă a fost 
redescoperirea copiilor timizi. 
Evanghelii lesne de înţeles că unui 
copil timid îi este foarte greu să se 
exteriorizeze la oră, pentru că are 
foarte multe frici. Şi pentru a le con- 
trola şi a putea răspunde, e nevoie de 
un efort suplimentar din partea 
amândurora, şi din partea lui, dar şi 
din partea mea. Ei, de data aceasta, 
copilul timid a prins curaj. A fost şi 
normal să se întâmple aceasta, pen- 
tru că se afla în mediul lui familiar. 


Era acasă, în camera lui, cu lucruri 
care îi creează confort, îi oferă sigu- 
ranţă şi asta s-a văzut. Aș putea spu- 
ne că că este chiar singurul lucru bun 
pe care l-am putut remarca în anul 
acesta de predare online. 


Se vorbeşte mereu despre regresul 
învățământului românesc. Este o 
realitate şi la nivel de aceeaşi clasă 
de elevi, în timpul a 4 ani? Se poate 
schimba ceva ? 


Lavinia: Regresul învăţământului 
românesc se poate observa şi de la 
distanță. Cu toate acestea sunt zone 
de excelenţă şi zone de normalitate. 
Soluţii exisă: atât soluţii sistemice, 
cât și soluţii individuale. Important 
este să se dorească îmbunătăţirea 
acestei situaţii date, atât de la nivelul 
sistemului, cât şi asumat, de la nive- 
lul fiecărui elev şi profesor în parte. 

Cine este preocupat, la nivel indivi- 
dual, caută soluţii în permanen- 
ţă şi reuşeşte să depăşească 
anumite limite ale sistemului. 


Daniela: La şcoala de la ţară elevii, 
în majoritate, au fost și cred că vor fi 
mereu nemotivaţi în ceea ce pri- 
veşte învăţătura. Totul pornește 
de la viziunea de acasă, de la mama 
și/sau tatăl care sunt fără şcoală mul- 
tă, care lucrează în gospodărie şi nu 
au timp de şcoala copiilor lor. Apoi 
mass-media îşi are rolul ei în acest 
regres, prin prezentarea aspectelor 
negative ale învăţământului, lipsa 
respectului față de dascăli, observa- 
rea faptului că, deşi unii au ajuns să 
facă „şcoli înalte” (facultăţi), au un 
salar mai mic decât cei care nu au 
terminat decât 8, maxim 12 clase. 
Deci se poate şi fără școală! Nu este 
important să ştii să vorbeşti şi să scrii 
corect românește, să fii capabil să 
faci anumite calcule de bază, să înţe- 


legi un prospect al unui medicament, 
să înţelegi clauzele unui contract, cu 
Enel, spre exemplu, să ştii să utilizezi 
un calculator, sau orice alt lucru de 
bază necesar pentru a duce o viaţă 
normală în ziua de azi. lar mai pre- 
sus de toate să fie Om între oameni! 
Am observat că la ţară, problema 
aceasta nu e de ieri, de azi, ci a fost şi 
cu 50 de ani în urmă. Doar că acum a 
început să se generalizeze şi la şcoala 
de la oraş. 


Ana: Învăţământul românesc este 
într-adevăr pe o pantă descendentă 
şi cred că există două cauze: nume- 
roasele schimbări pe care siste- 
mul de învăţământ le-a suferit 
în ultimii 30 de ani și tehnologia 
care a devenit un element indispen- 
sabil în viaţa fiecărui copil. De la an 
la an se observă o scădere a interesu- 
lui elevilor, precum şi a capacităţii de 


JA E 


PA 
BR 


.-. 


af i 


— 


N | 





concentrare. Mulţi copii au alte preo- 
cupări, şcoala nemaifiind o priorita- 
te. Schimbarea este posibilă, dar im- 
plică multă voinţă şi îndârjire. 
Schimbarea trebuie să pornească de 
la fiecare. Cred că noi, dascălii, tre- 
buie să fim acele scântei care să 
aprindem în sufletul elevilor năzuin- 
ţa spre bine. 


Vasilica: Da, este o realitate, nu 
știu dacă se mai poate schimba ceva 
la modul colectiv, cert e că elevii 
care erau interesaţi de şcoală 
au învăţat şi în perioada online 
şi înainte, doar că într-un fel, prin 
faptul că au făcut atât de mult timp 
online, s-a rupt ceva în relaţiile inter- 
umane, ne-a individualizat. 


Iustina: Da, este adevărat. Se ob- 
servă un regres în ceea ce priveşte 
învăţarea, iar factorii care au condus 
la aceasta sunt diverşi. Cred că pri- 
mul lucru ar fi tehnologia, care e 


